elevandisaarele jõudmine võttis aega: startisime esmaspäeva hommikul, tll-arn-bkk, siis mõned tunnid bussiga, tund praamiga, natuke kastitaksoga (if you know what i mean :)) ja teisipäeva pärastlõunaks olimegi juba kohal :)  pärast sellist teekonda oli igati loomulik vedeleda rannas ja basseinis. esimese 24 tunni suurim pingutus oligi basseini  teise otsa ujumine (seal on baar, nii et motivatsiooni jätkus :)).  hotelli (the dewa klong prao rannas) restoran on väga ilus, maitsekad toolid rannaliival ja põlevad tõrvikud õhtul, välja nägi nagu unelm, aga toit oli üsna maitsetu, esimesel õhtul proovisime.  kuna rolleri rent pooleks päevaks ei maksa siin peaaegu mitte midagi, siis tegime nii kolmapäeval, neljapäeval kui ka täna avastusretki mõlemale poole piki saare läänerannikut. shoppasime ja sõime head tai toitu. ja kui ma kodus olen snoob,  siis siin mitte, vähemalt mis sisekujundusse puutub :) valisime söögikohti selle järgi, kus rohkem kohalikke istus ja pigistasime silmad plasttoolide koha pealt kinni. toit oli seda väärt! kana, riis, banaanipannkoogid ja värsked puuviljamahlad (arbuus, ananass, kookos)...  eile õhtul sõitsime kastitaksoga saare lõunatippu bang bao kalurikülla. teekond sinna mööda käänulisi mägiteid oli selline, et ma pidin ruan thai restorani mõnusal vee kohale ehitatud terrassil hõrkude krevettide kõrvale natuke tai  viskit jooma, et ma tagasi ka julgeksin sõita :)  tänane elevandielamus oli super - söötsin ühte banaanidega, ta oli väga nummi! hiljem võtsin rannas massaaži, see oli ka tõeline nauding!